שחזור שאלון תשע''ט מועד' ב'

בע"ה

**מבחן בדיני חינוך**

**01 - 961 – 99**

**עו"ד חגית ברסטל גינת.**

מועד ב' התשע"ט

הנחיות כלליות:

1. אורך המבחן מוגבל למחברת בחינה אחת. בחינה חורגת לא תיבדק!

2. יש להקפיד לכתוב בכתב יד ברור, בדיו כחולה או שחורה בלבד.

3. משך המבחן – שעתיים וחצי.

4. ניתן להשתמש בכל חומר עזר

**בהצלחה !**

**שאלה ראשונה (34%)**

שר החינוך החדש מבקש לבטל את תוכנית היסוד בכדי לאפשר לבתי הספר להתמקד בתהליכים החינוכיים. לטענתו, ההישג הלימודי לא ייפגע כי בחינות הבגרות יישארו כרגיל. חוו דעתכם על ההסדר המוצע.

**שאלה שניה (33%)**

ציוני הציצ''ב נפסלו עקב חשד לזיופים ואי סדרים. בעקבות זאת מבקש שר החינוך כי תעזור לו לגבש הצעת חוק שתבצע רפורמה לפיה ההחלטה בדבר פרסום ציוני המיצ''ב תהיה בסמכותו של השר, כשתנתן לו בחירה לאי פרסום, לפרסום חלקי או לפרסום מלא.

א. חוו את דעתכם בנידון.

ב. הורים לתלמידים מתנגדים להצעה ועותרים נגדה. מה יטענו? מה יפסוק בית המשפט? מדוע?.

**שאלה שלישית (33%)**

בעקבות אלימות בבתי ספר כלפי תלמידים ואנשי צוות, החליט משרד החינוך להתקין בבתי הספר בהם נרשמה במהלך השנה החולפת אלימות מצלמות שינותבו למוקד מיוחד במשרד החינוך. מועצת התלמידים הארצית מתנגדת למהלך מחשש לפגיעה בזכויות התלמידים.

א. מה תוכל המועצה לטעון?

ב. הניחו כי מועצת התלמידים נכשלה במאמציה והתוכנית להצבת המצלמות אושרה. באלו אמצעים ניתן לנקוט כדי לצמצם את הפגיעה בתלמידים?.